ai4bharat/Pralekha huggingface dataset:
ارضیاتی سائنس کی وزارت
کابینہ نے ہند اور برطانیہ کے درمیان موسم اور کلائمیٹ سائنس میں تعاون پر مفاہمت نامے کے بارے میں آگاہ کرایا
نئیدہلی۔28؍فروری۔ وزیراعظم جناب نریندر مودی کی سربراہی میں مرکزی کابینہ نے ہندوستان اور برطانیہ کے درمیان موسم اورکلائمیٹ سائنس کے میدان میں تعاون کے لئے ہوئے مفاہمت نامے کے بارے میں آگاہ کرایا ہے۔ اس مفاہمت نامے پر 28 جنوری، 2019 کو دستخط کئے گئے تھے، جس کے تحت سروس شراکت داری کے لئے ہندوستان اور برطانیہ نے موسم اور کلائمیٹ سائنس پر نفاذ کے لئے بھی معاہدے پر دستخط کئے گئے۔
فائدہ: اس تجویز سے برطانیہ کے میٹ آفس  سے ہندوستان کو فائدہ پہنچے گا اور وہ ہندوستان میں سائنسی چیلنجوں جیسے کلائمیٹ سائنس اور خدمات ، ہنرمندی کے فروغ جس میں تبادلہ پروگرام بھی شامل ہے، ٹیکنالوجی کے فروغ، مشکل موسم، فضائی آلودگی مطالعے، ہائیڈرو میٹرولوجی وغیرہ میں صلاحیت کے میکنزم کو فروغ دینے میں مدد کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔شت۔ع ن
28-02-2019
U-1346
(Visitor Counter : 47
وزیراعظم کا دفتر
وزیر اعظم نریندر مودی گجرات کے امباجی مندر میں درشن کے لئے گئے اور پوجا کی
وزیر اعظم جناب نریندر مودی آج گجرات میں 51 شکتی پیٹھوں میں سے ایک امباجی مندر گئے اور وہاں درشن اور پوجا ارچنا کی۔
اس سے پہلے امباجی میں مختلف ترقیاتی اسکیموں کو وقف کرنے سے متعلق ایک تقریب میں وزیر اعظم نے نوراتری کی مقدس مدت کے دوران امباجی آنے کا موقع حاصل ہونے پر خوشی کا اظہار کیا۔
وزیر اعظم گجرات کے 2 روزہ دورے پر ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10904
(
وزارت دفاع
آئی این شپس کولکاتہ اور شکتی کی جاپان، فلپائنس اور امریکہ کے بحری جہازوں کے ساتھ مشترکہ بحری مشقیں
نئی دہلی 9؍ مئی ۔ آئی این جہاز شکتی اور کولکاتہ 3؍ مئی سے 9 ؍ مئی 2019 تک جاپان، فلپائنس اور امریکہ کے بحری جہازوں کے ساتھ جنوبی چین کے سمندر میں مشترکہ سمندر کے سفر کے دوران بحری مشقیں کیں۔ 6 دن طویل اس مشترکہ بحری سفر میں چاروں ملکوں کے 6 جنگی جہازوں نے شرکت کی اور اس سفر میں گائیڈیڈ میزائل، ڈسٹرائر آئی این ایس کولکاتہ اور فلیٹ سپورٹ شپ آئی این ایس شکتی آف اندیا، ہیلی کاپٹر کیریئر جے ایم ایس ڈی ایف ازومو اورجاپان کے گائیڈیڈ میزائل ڈسٹرائر جے ایم ایس ڈی ایف ، فلپائن کا فریگیٹ بی آر پی اینڈرس بونیفیسیو اور امریکہ کا اَرلیگ برک کلاس ڈسٹرائر یو ایس ایس ولیمس پی لارینس بھی شامل تھا۔ مشترکہ سمندری سفر کا مقصد چاروں ملکوں کی بحریہ کے درمیان موجودہ شراکت داری کو وسعت دینا اور آپسی مفاہمت کو زیادہ گہرا کرنا ہے۔
چاروں ملکوں کے جہازوں نے مختلف مشقیں کیں، جن میں فارمیشن مینوویرنگ، انڈروے ریپلینشمنٹ رنس، کراس- ڈیک فلائنگ اور ایکسچینج آف سی رائڈرس شامل ہیں۔ جاپان، فلپائن اور امریکہ کے بحری جہازوں کے ساتھ مشترکہ بحری مشقوں سے ہندوستان کے اس عزم کا اظہار ہوتا ہے کہ وہ ہم خیال ملکوں کے ساتھ بحری مشقیں کر رہا ہے، جس کا مقصد انٹرآپریبیلیٹی کے ذریعےسمندر میں سلامتی کو یقینی بنانا ہے۔
آئی این جہاز مشرقی سمندر میں سالانہ تعیناتی کے حصے کے طورپر جنوب اور مشرقی چین کے سمندر میں اپنے کامیاب تعیناتی سے واپسی کے سفر پر ہیں۔ اس دوران انہوں نے کیم رین بے، ویتنام، کنگداؤ، چائنا اورجنوبی کوریا کے بوسان کا دورہ کیا۔ کنگداؤ میں دونوں جہازوں نے پیپلس لبریشن آرمی کی بحریہ کی 70ویں سالگرہ تقریبات کے حصے کے طور پر انٹرنیشنل فلیٹ رویو میں شرکت کی تھی۔ بوسان میں جہازوں کے قیام کے دوران آئی این جہازوں نے اے ڈی ایم ایم –پی ایل یو ایس کی نگرانی میں میریٹائم سکیورٹی  فیلڈ ٹریننگ ایکسرسائز  کی افتتاحی تقریب میں حصہ لیا۔
بوسان سے روانہ ہونے پر دونوں جہازوں نے برونئی، چین، ملیشیاء، فلپائنس، سنگاپور، جنوبی کوریا اور امریکہ کی بحریہ کے ساتھ جنوبی کوریا کے سمندر میں یکم؍مئی سے 3 مئی 2019 تک اے ڈی ایم ایم-پی ایل یو ایس –ایم ایس-ایف ٹی ایکش مرحلہ ایک بحری مشقوں میں شرکت کی۔ اے ڈی ایم ایم-پی ایل یو ایس –ایم ایس-ایف ٹی ایکس کا دوسرا مرحلہ جنوبی چین کے سمندر میں 9؍مئی سے 12؍ مئی 2019 تک منعقد ہوگا۔ مرحلہ –2 کے مکمل ہونے پر آئی این جہاز کولکاتہ اور شکتی سمیت سبھی شرکت کرنے والے ملکوں کے جہاز اے ڈی ایم ایم-پی ایل یو ایس-ایم ایس کی اختتامی تقریب میں شرکت کرنے کے علاوہ سنگاپور میں انٹرنیشنل میریٹائم ڈیفنس ایکسپو  2019 میں شرکت کریں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ ک ا۔
U-2077
(Visitor Counter : 146
بجلی کی وزارت
"گو الیکٹرک" مہم
بجلی کی وزارت نے 19 فروری 2021 کو "گو الیکٹرک" مہم کا آغاز کیا تھا۔ اس مہم کا مقصد الیکٹرک گاڑیوں  کو اپنانے کے فوائد کے بارے میں عوام میں بیداری پیدا کرنا ہے جس میں الیکٹرک گاڑیوں کی مقبولیت کو بڑھانے کے لیے مرکز اور ریاستی حکومتوں کی جانب سے کیے گئے مختلف اقدامات اور الیکٹریکل کوکنگ شامل ہیں۔ یہ مہم ریاستوں میں پبلک چارجنگ انفراسٹرکچر شروع کرنے سے متعلق سرگرمیوں کو مربوط کرنے کے لیے ریاستوں کی طرف سے نامزد ریاستی نوڈل ایجنسیوں  کے ذریعے نافذ کی جارہی ہے۔ اس مہم کے تحت عوام سے رابطہ قائم کرنے اور الیکٹرک اپنانے کا پیغام عام کرنے کے لیے ورکشاپس، ویبینارز، تکنیکی مذاکرات، سیمینارز اور روڈ شوز کا انعقاد کیا جارہا ہے۔ اس مہم کے نتیجے میں خام تیل کے درآمدی خرچ میں کمی آئے گی کیوں کہ زیادہ سے زیادہ صارفین اگلے عشرے میں نئی گاڑیاں خریدتے وقت ای وی کو ترجیحی انتخاب کے طور پر اپنا رہے ہیں۔
الیکٹرک گاڑیاں  کاربن اخراج کا باعث نہیں بنتیں۔ ای وی کو بورڈ بیٹریوں پر چارج کرنے کے لیے گرڈ سے بجلی کی ضرورت پڑتی ہے۔ قابل تجدید توانائی کے تیزی سے اضافے کے ساتھ تھرمل پیداوار میں مجموعی بجلی مکس میں کمی متوقع ہے جس سے مستقبل میں کاربن کے اخراج کی شدت میں مزید کمی آئے گی۔
یہ معلومات بجلی اور نئی اور قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں دی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 137کروڑ سے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے پاس 22.70 کروڑ سے زیادہ غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,37,71,08,100
|
|
بچی ہوئی خوراکیں
|
|
22,70,98,006
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 137 کروڑ سے زیادہ  ویکسین کی خوراکیں دستیاب کرائی جا چکی ہیں ۔
مزید برآں 22.70 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
وزیراعظم کا دفتر
وزیراعظم نے رائے دہندگان کے قومی دن کے موقع پر انتخابی کمیشن کی ستائش کی
وزیراعظم جناب نریندر مودی نے آج رائے دہندگان کے قومی دن کے موقع پر انتخابی کمیشن کی ستائش کی ہے۔
وزیراعظم نے کہا‘‘رائے دہندگان کا قومی دن ہمارے جمہوری تانے بانے کو مستحکم کرنے اور انتخابات کو آسانی کے ساتھ منعقد کرنے کو یقینی بنانے کے انتخابی کمیشن کے نمایاں اور قابل ذکر کام کی ستائش کرنے کا موقع ہے۔ یہ ووٹروں کے اندراج کو، خاص طور پر نوجوانوں کے مابین یقینی بنانے کی ضرورت سے متعلق بیداری کو پھیلانے کا بھی دن ہے۔’’
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 140.28کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.83 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,40,28,94,550
|
|
بچی ہوئی خوراکیں
|
|
17,83,30,021
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 140.28 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 17.83 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
صدر جمہوریہ کا سکریٹریٹ
صدرجمہوریہ ، چمراجا نگر انسٹی ٹیوٹ آف میڈیکل سائنس کی نئی تعمیرشدہ ٹیچنگ اسپتال کا افتتاح کریں گے
صدرجمہوریہ جناب رام ناتھ کووند6 اکتوبر سے 8 اکتوبر 2021 تک کرناٹک کا دورہ کریں گے ۔
7 اکتوبر 2021 کو صدرجمہوریہ ، چمراجا نگر انسٹی ٹیوٹ آف میڈیکل سائنسز کی نئی تعمیرشدہ ٹیچنگ اسپتال کا افتتاح کریں گے۔
8 اکتوبر 2021 کو صدر جمہوریہ ، شرنگیری میں دکشنامنیا سری شاردا پیٹھم اور شنکر ادویت تحقیقی مرکز کا دورہ کریں گے۔
نائب صدر جمہوریہ ہند کا سکریٹریٹ
زندگی کو خطرے میں ڈالنے والے مشکل حالات کے وقت دوسروں کو بچانے کے لئے ہر شہری کو تربیت دی جانی چاہئے:نائب صدرجمہوریہ
نئی دہلی،05؍دسمبر، نائب صدرجمہوریہ ہند جناب ایم وینکیا نائیڈو نے کہا ہے کہ زندگی کو خطرے میں ڈالنے والے مشکل حالات کے وقت دوسروں کو بچانے کے لئے ہر شہری کو تربیت دی جانی چاہئے۔ وجے واڑہ میں سورنا بھارت ٹرسٹ میں منعقد کئے جارہے کارڈیو پلمونری ری سیس ایشن  کیمپ میں لوگوں سے خطاب کرتے ہوئے انہوں نے اساتذہ برادری سے اپیل کی کہ وہ طلباء میں ہمدردی ، دیکھ بھال اور درد مندی کی قدروں کی تعلیم دیں تاکہ وہ شہری کی حیثیت سے اپنی ذمہ داری کا احساس کرسکیں۔
انہوں نے کہا کہ ہندوستان میں ایک لاکھ آبادی میں 4280افراد اس میں مبتلا ہیں، جبکہ اس کے مقابلے امریکہ میں ایک لاکھ کی آبادی میں 60 لاکھ اس میں مبتلا ہیں۔ نائب صدرجمہوریہ نے ایک قانون لانے کی ضرورت پر زور دیا تاکہ اسکولوں میں سی پی آر کی تربیت کو لازمی بنایا جاسکے۔ جس سے اچانک دل کا دورہ پڑنے کے معاملے میں تربیت یافتہ شخص اپنے ساتھی شہری کی مدد کرسکتا ہے۔
جناب نائیڈو نے سرکاری اور نجی سیکٹر کی کمپنیوں اور اداروں کو تلقین کی کہ وہ اپنے ملازمین کو حادثوں کی صورت میں اور دل کا دورہ پڑنے کی صورت میں سی پی آر جیسی تربیت پہلے فراہم کریں۔ انہوں نے کہا کہ اگر انہیں سی پی آر یا پہلے مدد  فراہم کی گئی تو دباؤ یا مشکل حالت کا سامنا کرنے والے شخص کے بچنے کے امکانات کئی گنا بڑھ جائیں گے۔
نائب صدرجمہوریہ نے دل کی بڑھتی ہوئی بیماریوں پر تشویش کا اظہار کیا اور کہا کہ یہ بیماریاں ایک خاموش وبا بن چکی ہیں اور ہمارے ملک میں ان کی وجہ سے ہلاکتیں ہورہی ہیں۔ انہوں نے مزید کہا کہ جدید طرز زندگی ، جسمانی سرگرمیوں کی کمی ، وراثتی رجحان، تغذیہ میں کمی کی علامات اور غیر صحت مند کھانے کی عادتیں وغیرہ ہندوستانیوں ، خصوصا نوجوانوں میں دل کی بیماریاں زیادہ بڑھ رہی ہیں۔
جناب نائیڈو نے انڈین ری سسی ٹیشن  کونسل آئی آر سی کی کوششوں کی ستائش کی جو اینستھیسیو لوجسٹ کی انڈین سوسائٹی کی ایک پہل ہے۔ جس نے سی پی آر کی ابتدائی ڈیلیوری کے لئے آسان اور سادہ رہنما خطوط تیار کئے ہیں ۔انہوں نے تیلگو ایسوسی ایشن آف نارتھ امریکہ اور امریکن ایسوسی ایشن آف فیزیشن آف انڈین اریجن سمیت سبھ تنظیموں کی بھی تعیریف کی جو تربیت کے لئے  ڈھانچہ ، عطیہ میں دیتے ہیں۔
اس موقع پر نائب صدرجمہوریہ نے جی ایس ایل راجا مندری، جی ایس ایل ہوسپٹل آن وہیل کے موبائل ہوسپٹل خدمات کا بھی آغا ز کیا یہ خدمات حفظان صحت کو آندھرا پردیش کے گوداوری ضلعوں میں رہنے والی دیہی آبادی کو گھر گھر تک پہنچائیں گی ۔
اس موقع پر انڈین ری سسی ٹیشن کونسل کے چیئرمین ڈاکٹر چکرا راؤ ، جی ایس ایل کے نمائندے، ڈاکٹر س اور طلباء بھی موجود تھے۔
۔۔۔۔۔۔۔۔۔۔۔۔۔۔۔

U-6061
(Visitor Counter : 107
وزارت خزانہ
حکومت ہند نے میزورم میں صحت کی دیکھ بھال کی خدمات کو بہتر بنانے کے لئے ورلڈ بینک کے ساتھ 32 ملین ڈالر کے قرض کے معاہدے پر دستخط کئے
نئی دہلی 24 جون 2021: حکومت ہند ، میزورم کی حکومت اور ورلڈ بینک نے میزورم کے صحت کے نظام کو مضبوط بنانے کیلئے 32 ملین ڈالر کے منصوبے پر دستخط کیے ہیں۔ اس کا مقصدمیزورم میں خاص طور پر زیریں علاقوں اور کمزور گروہوں کے فائدے کے لئے انتظامی خدمات اور صحت کی خدمات کے معیار کو بہتر بنانا ہے۔
اس منصوبے سے محکمہ صحت اور خاندانی بہبود  اور اس کے ذیلی اداروں کی انتظامیہ اور انتظامی ڈھانچے کو تقویت ملے گی۔ اس سے معیاری یقین دہانی کے ایک جامع پروگرام میں سرمایہ کاری کے ساتھ جس سے صحت کی سہولیات کی معیاری تصدیق ہوسکے، ریاستی حکومت کے صحت کے نظام کے ذریعہ فراہم کردہ خدمات کے معیار اور کوریج میں بہتری آئے گی۔
ریاستی صحت انشورنس پروگرام کی تاثیر کو مضبوط بنانے پر کلیدی توجہ دی جائے گی۔ اس طرح حکومت ہند کی پردھان منتری جن آروگیایوجنا  کے ساتھ ہم آہنگی پیدا ہوگی اور اسپتال کی خدمات تک رسائی میں مالی رکاوٹوں کو کم کرنے، غریب خاندانوں کے ذریعہ صحت کے لئے جیب خرچ سے ہونے والی تباہ کن کو روکنے اور کوریج کو بڑھانے میں مدد ملے گی۔
میزورم کے صحت کے نظام کو مضبوط بنانے کے منصوبے سے ریاست کے آٹھ اضلاع کے لوگوں کو فائدہ ہوگا۔ اس سے صحت کے شعبے کے عملے کو بھی فائدہ ہوگا ، خاص طور پر ثانوی اور بنیادی سطح پر وہ اپنی طبی مہارت اور قابلیت کے ساتھ ان کی منصوبہ بندی اور انتظامی صلاحیت کو تقویت دے پائیں گے۔
اس معاہدے پر حکومت ہند کی جانب سے اقتصادی امور اور مالیات کی وزارتوں کے ایڈیشنل سکریٹری ، جناب رجت کمار مشرا، حکومت میزورم کی جانب سےمیزورم ہیلتھ سسٹم کو مضبوط بنانے کے پروجکٹ کے پروجیکٹ ڈائریکٹر جناب ایرک زوماویہ اور ورلڈ بینک کی جانب سے بھارت کے کنٹری ڈائریکٹر جناب جنید احمد نے 17.06.2021 کو دستخط کئے۔
کلیدی حکمت عملی کے طور پر یہ منصوبہ کارکردگی پر مبنی فنانسنگ سسٹم کی طرف بڑھے گا جہاں صحت اور خاندانی بہبود کے محکمے اور اس کے ذیلی اداروں کے مابین اندرونی کارکردگی کے معاہدے ہر سطح پر زیادہ احتساب کو فروغ دیں گے۔ توقع کی جارہی ہے کہ معیاری صحت کی خدمات کی فراہمی کے لئے اس سسٹم کے نظم و نسق میں بہتری لانے کے لئے ایک طویل سفر طے کیا جائے گا۔ اس منصوبے میں مختلف اسکیموں کے مابین ہم آہنگی کو فروغ دینے اور ریاستی انشورنس ایجنسی کی صلاحیت کو بڑھانے پر بھی توجہ دی جائے گی۔
عالمی وبا کوویڈ 19 کا ریاست میں صحت کی ضروری خدمات کی فراہمی اور ان کے استعمال پر منفی اثر پڑا ہے۔ یہ منصوبہ مستقبل میں پھیلنے والے امراض، عالمی وبا اور صحت کی ہنگامی صورتحال پر زیادہ لچکدار ردعمل کے لئے انفیکشن کی روک تھام اور کنٹرول میں سرمایہ کاری کرے گا۔
اس منصوبے سے بائیو میڈیکل ویسٹ مینجمنٹ  کے لئے مجموعی طور پر ماحولیاتی نظام کو بہتر بنانے میں بھی سرمایہ کاری ہوگی۔ اس میں علیحدگی ، جراثیم کشی اور انہیں جمع کرنا شامل ہوگا۔ ساتھ ہی ماحول کی حفاظت اور صحت کی خدمت اور مریض کی حفاظت کے معیار کو بہتر بنانے میں بھی مدد ملے گی۔
کیمیکلز اور فرٹیلائزر کی وزارت
ملک بھر میں ریمڈیسیور کی خاطرخواہ دستیابی کو یقینی بنانے کے لئے 23 مئی 2021 تک اس کا الاٹمنٹ - جناب ڈی وی سدانند گوڑا
ملک بھر میں بدلتی ضرورتوں کے مطابق الاٹمنٹ میں تبدیلی کی گئی ہے
نئی دہلی، 16/مئی2021 ۔ ہر ریاست میں ریمڈیسیور کی ضرورت کو پیش نظر رکھتے ہوئے اور اس کی خاطرخواہ دستیابی یقینی بنانے کے لئے کیمیاجات اور کیمیاوی کھادوں کے مرکزی وزیر جناب ڈی وی سدانند گوڑا نے آج 23 مئی 2021 تک کئے گئے ریمڈیسیور کے الاٹمنٹ کا اعلان کیا۔ انھوں نے کہا کہ ریمڈیسیور کی مجموعی پیداوار اور الاٹمنٹ میں خاطرخواہ اضافہ ہوا ہے۔
فارماسیوٹیکل محکمہ اور صحت و کنبہ بہبود کی وزارت کے ذریعہ سبھی ریاستوں کو تحریر کئے گئے خط میں ذکر کیا گیا ہے کہ 21 اپریل سے 16 مئی 2021 کی مدت کے لئے ریمڈیسیور دوا کے الاٹمنٹ کا جفت نمبر 7 مئی 2021 کو ڈی او کے ذریعہ جاری کیا گیا تھا۔ اسے جاری رکھتے ہوئے 21 اپریل سے 23 مئی 2021 کی مدت کے لئے جائزہ اور تازہ ترین الاٹمنٹ منصوبے کو فارماسیوٹیکل محکمہ اور صحت و کنبہ بہبود کی وزارت کے ذریعے مشترکہ طور پر تیار کیا گیا ہے۔
یہ الاٹمنٹ ریاستوں / مرکز کے زیر انتظام علاقوں کے لئے کیا گیا ہے اور ریاستی حکومتوں اور مرکز کے زیر انتظام علاقوں کو دوا کے مناسب اور شعورمندانہ استعمال کے مطابق، اس میں سرکاری اور نجی اسپتالوں کو شامل کرتے ہوئے ریاست / مرکز کے زیر انتظام علاقے کے اندر اس کی مناسب تقسیم کی نگرانی کے لئے کہا گیا ہے۔
ریاستی حکومتوں / مرکز کے زیر انتظام علاقوں کو صلاح دی گئی ہے کہ وہ مارکیٹنگ کمپنیوں سے خاطرخواہ خرید کی مقدار کے لئے جلد آرڈر دیں، اگر انھوں نے پہلے سے ہی ایسا نہیں کیا ہے۔ اور جسے وہ کمپنیوں سے رابطہ افسروں کے خریدی تال میل کے ساتھ سپلائی چین کے مطابق ریاست / مرکز کے زیر انتظام علاقہ کے لئے الاٹمنٹ کے علاوہ خریدنا چاہتے ہیں۔ ریاست میں نجی تقسیم کار چینل سے بھی تال میل قائم کیا اسکتا ہے۔
سماجی انصاف اور تفویض اختیارات کی وزارت
مدھیہ پردیش کے چھندواڑہ میں معذور افراد کیلئے ‘سماجک ادھیکارتا شوِر’ کا انعقاد
معذور افراد کے درمیان مدد گار آلات کی تقسیم کیلئے ایک سماجک ادھیکارتا کیمپ کا،معذور افراد کو بااختیار بنانے والے محکمہ  کے ذریعہ وزارت برائے انصاف و تفویض اختیارات ،حکومت ہند کے منصوبہ اے ڈی آئی پی کے تحت انعقاد کیا جائے گا۔یہ کیمپ اے ایل آئی ایم سی او اور چھندواڑہ کی ضلع انتظامیہ کے تعاون کے ساتھ 31 جولائی 2021 کو ایف ڈی ڈی آئی ،املی کھیڑہ چھندواڑہ ،مدھیہ پردیش میں منعقد کیا جائے گا۔
مجموعی طور پر 8291 مددگار آلات 4146 معذور افراد کو بلاک /پنچایتی سطح پر بلاقیمت تقسیم کئے جائیں گے۔اس پروگرام میں کووڈ-19 عالمی وبا کو نظر میں رکھتے ہوئے محکمہ کی طرف سے مرتب کردہ کام کاج کے معیارات پر عمل کیا جائے گا۔
اس کا افتتاحی پروگرام 31 جولائی 2021 کو دن میں 11 بجے منعقد کیا جائے گا۔اس پروگرام میں مدھیہ پردیش کے وزیر اعلیٰ جناب شو راج سنگھ چوہان مہمان خصوصی کی حیثیت سے ورچوئل طور پر شرکت کریں گے۔سماجی انصاف اور تفویض اختیارات ،حکومت ہند کے مرکزی وزیر ڈاکٹر وریندر کمار اس تقریب کی صدارت کریں گے ۔پروگرام میں شرکت کرنے والی دیگر اہم شخصیات میں محترمہ پرتما بھومک ،مرکزی وزیر مملکت برائے سماجی انصاف اور تفویض اختیارات ،حکومت ہند ،ڈاکٹر وکاس مہاتمے ،رکن پارلیمنٹ ،راجیہ سبھا اور جناب نکل ناتھ ،رکن پارلیمنٹ چھندواڑہ  کے نام شامل ہیں۔مذکورہ بالا اہم شخصیات میں سے کچھ اس پروگرام میں ورچوئل طریقہ سے شرکت کریں گے جبکہ دیگر افراد اصالتاً اس تقریب میں شریک ہوں گے۔
محترمہ انجلی بھاورا سکریٹری ڈی ای پی ڈبلیو ڈی ،معذور افراد کی تفویض اختیارات کے محکمہ ،اے ایل آئی ایم سی او اور ضلعی انتظامیہ کے دیگر سینئر افسران بھی اس تقریب کے دوران ورچوئل طور پر /بذات خود موجود رہیں گے۔
مذکورہ بالا تقریب کے راست نشریہ کیلئے لنک https://youtu.be/o2qvsRbJnm8 ہے۔
مواصلات اور اطلاعاتی ٹیکنالوجی کی وزارت
کابینہ نے یونیورسل پوسٹل یونین  کے ساتھ ایک معاہدے کے ذریعہ نئی دہلی ، بھارت میں یو پی یوکے ایک علاقائی دفتر کے قیام کی منظوری دے دی
عزت مآب وزیر اعظم جناب نریندر مودی کے زیر صدارت مرکزی کابینہ نے یو پی یو کے ساتھ ایک معاہدے کے ذریعہ نئی دہلی، بھارت میں یونیورسل پوسٹل یونین  کے ایک علاقائی دفتر کے قیام کو منظوری دے دی ہے، جس کا مقصد خطے میں یوپی یو کے ترقیاتی اشتراک اور تکنیکی تعاون سے متعلق سرگرمیوں کو انجام دینا ہے۔
اس منظوری سے ڈاک کے شعبے میں کثیر جہتی تنظیموں میں فعال کردار ادا کرنے کے لیے راہ ہموار ہوگی اور جنوب –جنوب اور سہ رخی تعاون پر توجہ دی جائے گی۔ بھارت یوپی یو کے علاقائی دفتر کے لیے فیلڈ پروجیکٹ ماہر، عملہ اور دفتر کے لیے درکار دیگر چیزیں فراہم کرائے گا۔ یوپی یو کے تعاون سے اس دفتر کے ذریعہ صلاحیت سازی اور تربیت، ڈاک خدمات کی اثر انگیزی اور کوالٹی کو بہتر بنانے، ڈاک تکنالوجی کو بہتربنانے، ای۔ کامرس اور تجارت کے فروغ سے متعلق مختلف پروجیکٹس تیار کیےجائیں گے اور انہیں خطے کےلیے نافذ کیا جائے گا ۔
یہ پہل قدمی بھارت کے سفارتی اثرات کی توسیع اور دیگر ممالک خصوصاً ایشیا۔پیسفک خطے کے ممالک کے ساتھ تعلقات مضبوط کرنے میں مدد فراہم کرے گی اور ساتھ ہی عالمی ڈاک فورموں میں بھارت کی موجودگی میں اضافہ کرے گی۔
جدید اور قابل تجدید توانائی کی وزارت
پونہ میں ’’قابل تجدید توانائی کے ذریعے بھارت کو سبز بنانا‘‘ موضوع پر ورکشاپ کا انعقاد
آئی آر ای ڈی اے نے مہاراشٹر میں قابل تجدید توانائی سے متعلق پروجیکٹوں کے لیے 14445 کروڑ روپے کے قرض کو منظوری دی اور 10018 کروڑ روپے جاری کیے
آئی آر ای ڈی اے کے سی ایم ڈی نے صنعتی سربراہوں سے سبز توانائی کے پروجیکٹوں میں سرمایہ کاری کرنے کی اپیل کی
ہندوستانی قابل تجدید توانائی ترقی ایجنسی لمیٹڈ  نہ مہرٹّا چیمبر آف کامرس انڈسٹریز اینڈ ایگریکلچر ، کے اشتراک سے، 20 مئی، 2022 کو مہاراشٹر کے پونہ میں ’’قابل تجدید توانائی کے ذریعے بھارت کو سبز بنانا‘‘ موضوع پر ایک ورکشاپ کا انعقاد کیا۔
آئی آر ای ڈی اے کے سی ایم ڈی، جناب پردیپ کمار داس نے اپنے کلیدی خطبہ میں مہاراشٹر کے صنعتی سربراہوں اور سرمایہ کاروں سے قابل تجدید توانائی  کے شعبہ پر توجہ دینے اور آر ای پروجیکٹوں میں سرماہ کاری کرنے کی اپیل کی، جو نہ صرف صاف توانائی پیدا کر رہے ہیں، بلکہ کاربن ڈائی آکسائیڈ میں کمی کرنے کے ساتھ ساتھ معیار زندگی کو بہتر بھی بنا رہے ہیں۔ انہوں نے مزید کہا کہ وزیر اعظم جناب نریندر مودی نے سال 2030 تک 500 جی ڈبلیو غیر حجری توانائی کی صلاحیت کو حاصل کرنے کا ایک امید افزا ہدف طے کیا ہے، اور مہاراشٹر اپنی سبز توانائی سے متعلق استعداد کو بروئے کار لاتے ہوئے اس ہدف کو حاصل کرنے میں ایک بڑا رول ادا کر سکتا ہے۔
جناب داس نے مہاراشٹر سمیت تمام ریاستوں میں آر ای پروجیکٹوں کی تعمیر کے لیے آئی آر ای ڈی اے کے عزم پر زور دیا اور کہا کہ آئی آر ڈی ای اے کے ذریعے کل منظور کیے گئے 120946 کروڑ روپے کے قرض میں سے 14445 کروڑ روپے مہاراشٹر کے 422 آر ای پروجیکٹوں کے لیے منظور کیے گئے ہیں۔ کمپنی نے قرض کی کل تقسیم کی گئی 79446 کروڑ روپے کی رقم میں سے مہاراشٹر میں 10018 کروڑ روپے کی رقم جاری کی ہے۔ مہاراشٹر میں، آئی آر ای ڈی اے نے مالی سال 22-2021 میں 12 آر ای پروجیکٹ اکاؤنٹس کے لیے 2564 کروڑ روپے کے قرض کو منظوری دی تھی اور 1362 کروڑ روپے جاری کیے ہیں۔
آئی آر ای ڈی اے کے سی ایم ڈی نے کووڈ-19 وبائی مرض کے باوجود گزشتہ دو سالوں میں کمپنی کی بے مثال مالیاتی حصولیابیوں پر اس کی تعریف کی اور کہا کہ تمام محکموں کی مشترکہ کوششوں کے بغیر کمپنی کے لیے تاریخی مالیاتی نتائج حاصل کرپانا ممکن نہیں ہوتا۔
تھیم کی پیشکش آئی آر ای ڈی اے کے ڈائرکٹر  جناب چنتن شاہ کے ذریعے کی گئی۔ انہوں نے کہا کہ بھارت آر ای مینوفیکچرنگ اور اسٹوریج مینوفیکچرنگ کے لیے ایکو سسٹم تیار کرکے آر ای شعبہ کے منظرنامے کو تبدیل کر سکتا ہے۔ آر ای کے دیگر شعبوں کے علاوہ، آئی آر ای ڈی اے مسابقتی شرح سود پر آر ای مینوفیکچرنگ کے لیے مالی امداد بھی فراہم کر رہا ہے۔ اس سے گھریلو مینوفیکچرنگ سیکٹر کو مضبوطی حاصل ہوگی۔
ایم سی سی اے آئی کے ڈائرکٹر جنرل، جناب پرشانت گربانے نے اپنی استقبالیہ تقریر میں کہا کہ توانائی کی لاگت کو کم کرنے کے ساتھ ساتھ نوکریوں کے مواقع پیدا کرنے کے لیے قابل تجدید توانائی کے ذریعے بھارت کو سبز بنانا بہت ہی اہم ہے۔ صنعت کی طرف سے، ایم سی سی اے آئی کے نائب صدر، جناب دیپک کرندیکر اور مہاراشٹر سولر مینوفیکچررز ایسوسی ایشن  کے صدر، جناب راجیش موتھا نے آر ای سیکٹر کی ترقی کو درپیش چیلنجز سے نمٹنے پر بات کی۔
قومی سلامتی کونسل سیکرٹریٹ
دفاعی کارروائیوں سے متعلق علاقائی سائبر سیکیورٹی صلاحیتوں کے فروغ، ڈیپ/ڈارک ویب ہینڈلنگ اور ڈیجیٹل فارینسکس پر مبنی کولمبو سیکیورٹی کنکلیو ورچوئل ورکشاپ
’’دفاعی کارروائیوں سے متعلق علاقائی سائبر سیکورٹی صلاحیتوں کے فروغ‘‘ ڈیپ/ڈارک ویب ہینڈلنگ اور ڈیجیٹل ورکشاپ کی میزبانی حکومت ہند کی نیشنل سیکیورٹی کونسل سکریٹریٹ  نے نیشنل فورینسک سائنس یونیورسٹی، گاندھی نگر  اور کولمبو سیکیورٹی کنکلیو کے اشتراک سے کی جو دو روز۔دس ،گیارہ جنوری 2022 تک جاری رہی ۔
کولمبو سیکیورٹی کنکلیو  کے رکن اور مشاہدممالک کے مندوبین نے ورکشاپ میں حصہ لیا۔ ان ملکوں میں سری لنکا، مالدیپ، ہندوستان، ماریشس، سیشلزاور بنگلہ دیش شامل ہیں۔
چار اگست 2021 کو کولمبو سیکیورٹی کنکلیو کی پانچویں ڈپٹی این ایس اے سطح کی میٹنگ میں ارکان اور مشاہد ممالک کے تعاون سے پانچ ستونوں پر اتفاق کیا تھا۔ سمندری سیکیورٹی، دہشت گردی اور انتہا پسندی، انسانوں کی خریدوفروخت اور منظم جرائم اور انتہائی اہم بنیادی ڈھانچے کی سائبر سیکیورٹی اور تحفظ ۔ یہ ورکشاپ چوتھے ستونوں کے تحت افتتاحی سرگرمی تھی۔ اس میں کلیدی شعبوں مثلاً ڈیپ ویب اور ڈارک نیٹ چھان بین اور آزمائشیں،ڈیجیٹل فارینسکس ، سائبر خطروں سے متعلق انٹیلیجنس اور سائبر ڈومین میں دفاعی کارروائیوں جیسے شعبوں کا احاطہ کیا گیا۔ تبادلہ خیال کے دوران ان شعبوں میں تکنیکی ترقی، ریسرچ چیلنجوں وغیرہ پر توجہ مرکوز کی گئی۔ شرکاء نے سائبر سیکورٹی کے خطروں سے نمٹنے کے اپنے تجربات سے ایک دوسرے کو آگاہ کرایا اور مخصوص سائبر سیکورٹی خطروں کے حل نکالنے پر غور وخوض کیا۔
شرکاء نے کولمبو سیکورٹی کنکلیو کے تحت سائبر سیکورٹی میں تعاون کو آگے لے جانے سے اتفاق کیا۔
کوئلے کی وزارت
کوئلے کی اندرون ملک پیداوار ریکارڈ اضافے کے ساتھ اپریل 2023 میں 73.02 ملین ٹن پر پہنچ گئی
ہندوستان میں کوئلہ پیداوار نے اپریل 2023 کے سب سے زیادہ پیداوار کا نیا ریکارڈ قائم کرتے ہوئے 73.02 ملین ٹن کوئلہ پیدا کیا، جو اپریل 2022 میں 67.20 ملین ٹن کی پیداوار کے مقابلے 8.67 فیصد کا اضافہ ہے۔ کول انڈیا لمیٹڈ  نے اپریل 2023 میں 57.57 ایم ٹی پیداواردرج کی ہے،جبکہ اپریل 2022 میں یہ 53.47 ایم ٹی تھی اور اس طرح یہ 7.67 فیصد اضافہ ہے۔
کوئلہ وزارت نے کیپٹیو ؍ نجی کوئلہ بلاکوں کی صلاحیتوں کو زیادہ سے زیادہ بروئے کار لاتے ہوئے مارکٹ میں اضافی کوئلہ جاری کرنے کی راہ ہموار کی ہے، جس کے سبب اپریل 2023 میں  9.88 ایم ٹی اضافے کا اشارہ ہے، جبکہ اپریل 2022 میں 8.41 ایم ٹی تھا۔
کوئلے کی مجموعی روانگی میں اپریل 2022 کے 71.99 ایم ٹی کے مقابلے اپریل 2023 میں 80.45 سے 11.76 فیصد کا اضافہ درج کیا گیا۔ وزارت کی جانب سے پی ایم گتی شکتی کے تحت تمام بڑی کانوں کو جوڑنے کے لئے ریل کنکٹیویٹی بنیادی ڈھانچے کو بڑھانے کے اقدامات کی وجہ سے یہ ممکن ہو سکا ہے۔
کوئلے کی دستیابی کو بڑھانے کے لئے کوئلہ کی وزارت نے نیلامی کے 7ویں راؤنڈ کے تحت 103 کوئلہ؍لگنائٹ بلاکوں کی نیلامی کی پیشکش کی ہے اور کانوں کے لئے 29 معاہدوں پر دستخط کئے گئے ہیں ، جونیلامی کے چھٹے راؤنڈ میں نیلام کی گئی تھیں۔ 29 کوئلہ کانوں کا مجموعی پی آر سی 74 ملین ٹن سالانہ ہے۔ اندرون ملک پیداوار بڑھانے کے لئے حکومت کے اقدامات کے نتیجے میں درآمد شدہ کوئلے پر انحصار کم ہوگا اور اس طرح خاطر خواہ اور غیر ملکی زرمبادلہ کی بچت ہو سکے گی۔